**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**242/2022. (IX.29.) Kt. számú**

**határozata**

**a Tiszavasvári I. számú felnőtt háziorvosi körzet ellátása érdekében megkötött helyettesítési feladatellátási szerződés módosításáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:

**1. Jóváhagyja Tiszavasvári Város Önkormányzata és dr. Malinák Gyula egyéni vállalkozó felnőtt háziorvos** (székhelye: 4440 Tiszavasvári, Kossuth u. 8., adószáma: 51805731-1-35, nyilvántartási száma:31156) között a **Tiszavasvári I. számú felnőtt háziorvosi körzet ellátása érdekében megkötött helyettesítési feladatellátási szerződés módosítását jelen határozat 1. melléklete szerinti tartalommal.**

**Határidő**: azonnal **Felelős**: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

242/2022.(IX.29.) Kt. sz. határozat 1. melléklete

**HELYETTESÍTÉSI FELADAT-ELLÁTÁSI SZERZŐDÉST MÓDOSÍTÓ OKIRAT**

**1. sz. módosítás**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: **Szőke Zoltán** polgármester, a továbbiakban: önkormányzat**)**, valamint

**dr. Malinák Gyula egyéni vállalkozó felnőtt háziorvos** (született: Sály, 1946. június 6., an.: Pisák Julianna, székhelye: 4440 Tiszavasvári, Kossuth u. 8., adószáma: 51805731-1-35, nyilvántartási száma:31156) továbbiakban háziorvosi szolgáltató között jelen szerződésben meghatározott feltételek szerint:

1. **Előzmények**

Tiszavasvári Város Önkormányzata és dr. Malinák Gyula egyéni vállalkozó felnőtt háziorvos között helyettesítési feladat-ellátási szerződés jött létre a Tiszavasvári I. számú felnőtt háziorvosi körzet ellátására vonatkozóan.

**2. A szerződés tárgya**

Szerződő Felek megállapodnak abban, hogy a helyettesítési feladat-ellátási szerződés 1.10. pontját **közös megegyezéssel 2022. október 15. napjával** az alábbiak szerint módosítják:

„1.10. Háziorvosi szolgáltató a Tiszavasvári I. számú felnőtt háziorvosi körzet alapellátását a 4440 Tiszavasvári, Kossuth u. 4. szám alatti önkormányzati tulajdonú rendelőben köteles biztosítani. **Az önkormányzat a Tiszavasvári I. számú gyermekorvosi rendelőhelyiséget biztosítja háziorvosi szolgáltató részére a körzet ellátására**, így ezen rendelőhelyiségben két körzet ellátása történik. **Erre tekintettel háziorvosi szolgáltató a rendelési idő vonatkozásában együttműködni köteles a Tiszavasvári I. számú gyermekorvosi körzetet ellátó háziorvossal.** **Az önkormányzat térítésmentesen biztosítja a feladatellátáshoz szükséges rendelőt, valamint a rendelő alapfelszerelését tételes leltár alapján. A háziorvosi szolgáltatót használatában lévő rendelő és esetleges egyéb helyiségek üzemeltetési, fenntartási (**pl.: közüzemi-rezsidíj, takarítás, orvosi program előfizetési díja, telefonköltség stb.) **költségeivel kapcsolatban fizetési kötelezettség terheli. Ezen költségek díját az önkormányzat továbbszámlázza Háziorvosi szolgáltató felé, melynek megfizetését Háziorvosi szolgáltató vállalja.** A feladatellátáshoz szükséges ingatlan és ingó vagyon tételes leltárjegyzékkel kerül átadásra háziorvosi szolgáltató részére. Az alapfelszerelések szakszerű használatáért, állagmegóvásáért, a berendezések, felszerelések, a jogszabályban foglalt tárgyi minimumfeltételek pótlásért, karbantartásért, javításáért, felülvizsgálatáért háziorvosi szolgáltató felel.”

**3.** Felek rögzítik, hogy a helyettesítési feladat-ellátási szerződés jelen módosítással nem érintett pontjai változatlan tartalommal továbbra is érvényben és hatályban maradnak.

**4.** Jelen szerződést Tiszavasvári Város Önkormányzata Képviselő-testülete 242/2022. (IX.29.) Kt. számú határozatával hagyta jóvá. Szerződő felek jelen szerződést, mint akaratukkal mindenben megegyezőt jóváhagyólag aláírják.

**5.** Jelen szerződés a felek által történő aláírásának napján lép hatályba.

Tiszavasvári, 2022. ……………………..

…………………………………………… ……... ……………………………………

**Tiszavasvári Város Önkormányzata dr. Malinák Gyula e.v.**

**képviseletében háziorvos**

**Szőke Zoltán polgármester**